ליילה מורן

ליילה מישל מורן (נולדה ב-12 בספטמבר 1982) היא פוליטיקאית בריטית חברת הפרלמנט הראשונה ממוצא פלסטיני. היא מכהנת כדוברת המפלגה הליברל-דמוקרטית לענייני חוץ ופיתוח בינלאומי מאז 2020, ומכהנת כחברת הפרלמנט של מחוז הבחירה אוקספורד ווסט-אבינגדון מאז הבחירות הכלליות בממלכה המאוחדת ב-2017.

מורן יצאה כפאנסקסואלית בשנת 2020, היא הפרלמנטרית הראשונה בבריטניה שעשתה זאת.
==ביוגרפיה==
===ילדות ונעורים===
ליילה מישל מורן נולדה בשכונת האמרסמית', לונדון ב-12 בספטמבר 1982,<ref></ref> בתם הבכורה של הדיפלומט ג'יימס מורן ורנדה מורן, פלסטינית נוצרייה מירושלים.<ref name="Harding"></ref><ref name="Simons"></ref><ref></ref> סבא רבא שלה היה הסופר הפלסטיני ואסיף ג'והריה, שפרסם ספר זיכרונות רחב היקף על חיו בירושלים בתקופה העות'מאנית. מורן מגדירה את עצמה כפלסטינית בריטית. על ילדותה אמרה מורן "הרקע הפלסטיני שלי גרם לי להתעניין בנושאים בינלאומיים. תמיד דיברנו פוליטיקה ליד שולחן האוכל; זה גרם לי להתעניין בה".<ref></ref> מורן חונכה כנוצרייה (אם כי משפחתה לא הייתה אדוקה) ומזדהה כיום כהומניסטית.<ref>[https://hsld.org.uk/en/document/2020-party-leadership-election-interviews/layla-moran-the-party-leadership-election-interview.pdf HSLD 2020 Leadership Contest Interviews: Layla Moran MP – Interviewed, Wednesday 15th July 2020 by Toby Keynes, HSLD Chair. ] </ref>

מכיוון שאביה היה דיפלומט של האיחוד האירופי, מורן גדלה במדינות שונות, ביניהן בלגיה, יוון, אתיופיה, ג'מייקה וירדן.<ref name=":0"></ref><ref></ref> היא למדה בבתי ספר פרטיים בבריסל, בקינגסטון בג'מייקה ובבית הספר בברייטון.<ref></ref> בשנים 2000–2003, היא למדה פיזיקה באימפריאל קולג' בלונדון, בשנים 2005–2007 השלימה תואר שני באוניברסיטת ברונל בלונדון. בשנים 2007–2008, היא למדה לתואר שני בחינוך השוואתי במכון לחינוך של יוניברסיטי קולג' לונדון.<ref></ref>

בשנים 2003–2012, מורן הייתה מורה למתמטיקה ופיזיקה בבית הספר הבינלאומי של בריסל, ובשני בתי ספר בלונדון. בין 2009 ל-2013 היא עבדה כמדרכה במשרה חלקית בקורסים של חברה המסייעת למורים וסטודנטים ללמוד בגרויות בינלאומיות, ומשנת 2013 הייתה מנהלת אקדמית במשרה מלאה.<ref name=":1"></ref>

== קריירה פוליטית ==
מורן נבחרה כמועמדת הליברל-דמוקרטית למחוז באטרסי בבחירות הכלליות ב-2010 והגיעה למקום השלישי.<ref name="BBCNewLook"></ref> היא גם עמדה כמועמדת למחוז הבחירה המערבי המרכזי בבחירות למועצת לונדון ב-2012, והגיעה למקום הרביעי.<ref></ref>

מורן התמודדה במחוז אוקספורד ווסט ואבינגדון בבחירות הכלליות של 2015, והגיעה למקום השני. היא התמודדה שוב בבחירות הכלליות של 2017 וזכתה במושב, עם 26,256 קולות (43.7%) ורוב של 816.<ref></ref> מורן הפכה לחברת הפרלמנט הבריטית הראשונה ממוצא פלסטיני ולחברת הפרלמנט הליברל-דמוקרטית הראשונה מרקע של מיעוט אתני.<ref></ref>

ביוני 2017, מורן מונה לדוברת הליברל-דמוקרטית לחינוך, מדע וצעירים בבית הנבחרים.<ref></ref> באותו חודש היא השתמשה בנאום הבכורה שלה כדי לקרוא למימון הוגן יותר לבתי ספר, וביולי 2017 היא התבטאה נגד סגירת כל מרכזי הילדים באוקספורדשייר מוקדם יותר אותה השנה.<ref></ref><ref></ref><ref></ref> מאוחר יותר ב-2017, היא מונתה כחברה בוועדה לחשבונאות ציבורית, האחראית על הפיקוח על הוצאות הממשלה.<ref></ref>

במאי 2019, מורן הודיעה כי בהיותה חברת פרלמנט חדשה יחסית, היא לא תתמודד בבחירות להנהגת הליברל-דמוקרטים ב-2019.<ref></ref> היא נחשבה למועמדת מובילה במקום וינס קייבל כמנהיג, בעקבות הודעתו בספטמבר 2018 כי בכוונתו לפרוש מהתפקיד.<ref></ref><ref></ref> בבחירות הכלליות של 2019 היא עמדה לבחירה מחדש, והגדילה את הרוב שלה ל-8,943 קולות.<ref></ref> במרץ 2020, מורן הודיעה שהיא תתמודד בבחירות להנהגה ב-2020.<ref></ref> מורן סיימה במקום השני עם 35.6% מהקולות, והפסידה לאד דייווי.<ref></ref>

מורן גם הייתה קול מוביל בקריאה לסקירה מלאה של תוכנית הלימודים בהיסטוריה של בריטניה.<ref></ref> היא טוענת שכדי להתמודד עם גזענות ממסדית בחברה יש ללמד את התלמידים על העבר הקולוניאלי של בריטניה ועל העוולות שהתרחשו אז.<ref></ref> בשנת 2020 יותר מ-250,000 אנשים חתמו על עצומה הקוראת להפוך את 'ההיסטוריה הקולוניאלית של בריטניה לחלק חובה מתוכנית הלימודים', מה שגרם למורן ול-30 חברי פרלמנט חוצי מפלגות אחרים להפעיל לחץ גדול יותר על הממשלה לבצע שינויים משמעותיים בתוכנית הלימודים בהיסטוריה.

בשנת 2021, מורן הייתה אחת משלושה חברי פרלמנט שנקטו בהצלחה בצעדים משפטיים נגד משרד הבריאות והרווחה על חוזים שהוענקו למקורבים של מפלגת השמרנים במהלך מגפת COVID-19.<ref></ref>

== עמדות פוליטיות ==
=== משבר האקלים ===
מורן תומכת בפעולה בנושא שינויי אקלים, והייתה חבר הפרלמנט היחיד של אוקספורדשייר שתמך בהצעת חוק החירום האקלימי והאקולוגי (CEE) שעלה בפרלמנט ב-2022.<ref></ref>

=== האיחוד האירופאי ===
מורן התנגדה לברקזיט ותמכה במשאל עם שני על החברות באיחוד האירופי. עם זאת, לאחר הבחירות הכלליות ב-2019, היא אמרה שהמדיניות של המפלגה בנושא הייתה טעות.<ref></ref><ref></ref>

=== מדיניות חוץ ===
מורן התנגדה לפלישה לעיראק ב-2003.<ref></ref> היא התנגדה לקיצוץ בסיוע החוץ לתימן.<ref></ref> היא גם הביעה ביקורת על התערבות הצבאית של ערב הסעודית בתימן.<ref></ref>

מורן סבורה שעל הממלכה המאוחדת להכריז על הכרה במדינת פלסטין.<ref></ref> במאי 2021 היא הקריאה בפרלמנט שמות של ילדים פלסטינים שנהרגו על ידי ישראל.<ref></ref>

מורן תמכה בחקירה של היעלמותם של מוחמד בן נאיף והנסיך אחמד בן עבדולעזיז מערב הסעודית.<ref></ref> היא גם מבקרת של סחר הנשק בין בריטניה לסעודיה,<ref></ref> ומבקרת את השקעות האוליגרכים הרוסים בבריטניה ללא כל פיקוח, מתוך החשש להלבנת הון.<ref></ref> בפברואר 2022 היא השתמשה בחסינות הפרלמנטרית שלה כדי למנות את שמות 35 האוליגרכים הרוסית, בעלי בריתו של ולדימיר פוטין, שהיו צריכים להטיל עליהם סנקציות.<ref></ref>

מורן הייתה תומכת של נזנין זגרי-רטקליף, בריטית-איראנית שנאסרה באירן, ופעלה לשחררה מהכלא באיראן.<ref></ref>

== חיים אישיים ==
בראיון לעיתון "הטיימס" ציינה מורן כי סבלה מדיכאון כשהייתה סטודנטית וייחסה זאת לדימוי עצמי שלילי הנובע מהסטיגמה החברתית של השמנת יתר. היא עברה ניתוח להידוק קיבה כדי לסייע לה לרדת במשקל.<ref name="TimesInterview"></ref><ref></ref>

ב-2 בינואר 2020, חשפה מורן בראיון ל-"PinkNews" שהיא פאנסקסואלית; היא הפרלמנטרית הראשונה בבריטניה שיצאה כפאנסקסואלית.<ref name="Duffy"></ref><ref name="BBC News"></ref> מורן גם חשפה שהיא נמצאת במערכת יחסים יציבה עם רוזי קוב, לשעבר קצינת עיתונות ליברל-דמוקרטית.<ref></ref>

==קישורים חיצוניים==
* 

==הערות שוליים==

קטגוריה:פוליטיקאיות בריטיות
קטגוריה:חברי הפרלמנט של הממלכה המאוחדת (2019–2024)
קטגוריה:חברי הפרלמנט של הממלכה המאוחדת (2017–2019)
קטגוריה:פאנסקסואליות בריטיות
קטגוריה:בוגרות יוניברסיטי קולג' לונדון
קטגוריה:בוגרות אוניברסיטת ברונל
קטגוריה:בריטים ממוצא פלסטיני
קטגוריה:בריטיות שנולדו ב-1982